Ego Guido Dei gratia Eduensis episcopus et ego Johannes abbas totusque conventus Quinciaci. Notum facimus presentibus et futuris quod cum questio ver[teretur inter nos super] quodam loco qui dicitur Petraria et super metis rectius tendentibus a dicto loco usque ad puteolum prout continebatur in carta super hoc confecta a [venerabili patre Stephano] quondam episcopo et capitulo Eduensibus quam cartam nos Quinciacenses in medium producebamus cuius tenor talis est : Ego Stephanus Dei gratia E[duensis episcopus. Notum fieri vo]lo presentibus et futuris quod questio que versabatur inter me et fratres de Quinceio super quibusdam querelis in hunc modum terminata est [Concessi eis et sigilli mei] auctoritate confirmavi terram a loco qui dicitur Petraria quanto rectius extenduntur mete ad puteolum et per fontem de Batelleio [usque ad fontem Raboen] et a prescriptis locis usque ultra Bresmu et quicquid habebam apud Sanctum Medardum pro dimidio modio frumenti et dimidio m[odio avene ad mensura]m Castellionis super Sequanam et viginti solidis Divionensis monete in festivitate omnium sanctorum annuatim persolvendis. Decre[vi quod siquis super hoc] moverit querelam contra prefatos fratres homines mei ad mandatum meum ecclesiastico more perhibebunt testimonium terram [predictam ad] ius monachorum pertinere. Hoc laudavit Eduensem Capitulum et sigilli sui auctoritate roboravit. Huius rei testes sunt : Seguinus decanus, Bertr[annus precentor], Rainaudus prepositus, Girardus archidiaconus cardinalis, Guido archidiaconus, Hugo senescalcus, Odo de Tullione archipresbiter, Lambertus de Coferge[n. Actum est hoc] anno ab Incarnatione Domini Mo Co LXXo tercio. Tandem compromissum est in viros venerabiles magistrum Maugerium archipresbiterum Av[olonensem et Henricum] officialem Tornodori qui habito bonorum virorum consilio de mutuo consensu nostro dictam questionem terminaverunt [in hunc modum quod quanda]m petram sitam in nemore desuper Vallem Comitis esse petrariam decreverunt et ab illo loco metas posuerunt ten[dentes rectius prout melius potue]runt usque ad puteolum supradictum. Nos vero deffinitionem dictorum arbitrorum sicut superius est expressum ratam et firm[am habemus. Et ut in posterum obtinea]t firmitatem presenti carte sigillorum nostrorum apposuimus munimentum. Actum apud Masnilum Lamberti a[nno gratie Mo CCo XX septimo] mense octobri in crastino beati Calyxti pape et martyris.